શૂજિત સરકારે દરેક સિન્સમાં જીવ રેડી દીધો છે. ફિલ્મ ધીમી છે, પણ રસ જાળવી રાખે છે. તે તમને પાત્રો સાથે જોડે છે. તમે કદાચ એ પણ ભૂલી જશો કે તમે ફિલ્મ જોઈ રહ્યા છો અને તમે જાણે ખરેખર એ પાત્રો સાથે જીવી રહ્યા છો એવો અનુભવ થશે. એ સીન કે જેમાં ડેન અને શિઉલીને તેમના સંબંધો વિશે અનુભૂતિ થાય છે એ ખરેખર અદભૂત રીતે લખાયો અને ફિલ્માવાયો છે. સ્ટોરી એ રીતે લખાઈ છે કે અંતમાં તમે આશ્ચર્યમાં મૂકાઈ જાઓ. જુહી ચતુર્વિદીએ લખેલા કાવ્યાત્મક સ્ક્રીનપ્લે, સ્ટોરી અને ડાયલોગ્સ વખાણવા લાયક છે. ફિલ્મ ક્યાંક પણ ટ્રેક પરથી ઉતરથી જણાતી નથી. અવિક મુખોપાધ્યાય (સીનેમેટોગ્રાફી) દરેક ફ્રેમને કાવ્યાત્મક રીતે સજાવી છે. શાંતનુ મોએત્રાનો બેકગ્રાઉન્ડ સ્કોર ડ્રામમાંમાં જીવ ભરી દે છે.